***ข่าวประชาสัมพันธ์***

**** “เอสซีจี เอ็กซ์เพรส” ส่งความสุขท้ายปี เปิดตัว “เมมเบอร์คลับ” ได้แต้มทั้งผู้ส่งผู้รับ**

**สะสมคะแนนแลกของรางวัลและส่วนลด พร้อมยกระดับการส่งพัสดุด่วนด้วย Digitized Loyalty Program**

เอสซีจี เอ็กซ์เพรส ผู้ให้บริการขนส่งพัสดุย่อยแบบเร่งด่วนในประเทศไทย ฉลองส่งท้ายปี เปิดตัวระบบสะสมคะแนนสำหรับสมาชิก เพื่อยกระดับการส่งพัสดุด่วนไปอีกขั้น ด้วย Digitized Loyalty Program ที่นำ SCG EXPRESS Mobile Application มาใช้เพิ่มความสะดวกสบาย ตอบโจทย์วิถีชีวิตยุคดิจิทัล ด้วยแนวคิด “ส่ง เพิ่ม สุข ” มอบสิทธิประโยชน์เพื่อสมาชิกที่เป็นผู้ส่งและผู้รับ

นางสาวอรนี เพ็ญศิริสมบูรณ์ กรรมการผู้จัดการ และนายซาคาเอะ ยามาซากิ รองกรรมการผู้จัดการ บริษัท เอสซีจี ยามาโตเอ็กซ์เพรส จำกัด กล่าวว่า “บริษัทฯ ได้ใช้โอกาสพิเศษส่งท้ายปี 63 นี้ เพื่อพัฒนาระบบบัตรสมาชิกไปอีกขั้น ในรูปแบบ Digitized Loyalty Program ด้วยการเปิดตัวบัตร “SCG EXPRESS CLUB ” บัตรสมาชิกรูปแบบบัตรเสมือนจริงที่ไม่ต้องออกบัตรมาเป็นใบ สมัครง่ายๆทางออนไลน์ และ Mobile Application เพื่อสะสมคะแนนเมื่อใช้บริการส่งพัสดุด่วนกับ SCG EXPRESS โดยสิทธิประโยชน์จะเอื้อให้สมาชิกได้เป็นทั้งผู้ส่งและผู้รับสามารถได้คะแนนสะสมในเวลาเดียวกัน ซึ่งเป็นแนวคิดมาจากยามาโตะ ประเทศญี่ปุ่นที่อยากจะมอบสิทธิประโยชน์ต่างๆให้แก่ผู้รับด้วย เพื่อสร้างความประทับใจในการได้รับบริการ โดยสามารถนำคะแนนสะสมแลกรับส่วนลดในการส่งพัสดุในครั้งถัดไปและของสมนาคุณต่างๆ อีกมากมาย”

ทั้งนี้ ในช่วงเปิดตัวบัตร SCG EXPRESS CLUB บริษัทฯ ได้มอบคะแนนพิเศษสำหรับผู้ที่สมัครและใช้บริการในช่วงเดือน ธันวาคม 2563 อีก 10 คะแนน สำหรับสะสมและใช้แลกคะแนนในลำดับถัดไป ผู้ที่สนใจสามารถสมัครเป็นสมาชิก SCG EXPRESS CLUB ได้ 2 ช่องทาง ได้แก่ เว็บไซต์ <https://www.scgexpress.co.th> หรือ แอพพลิเคชัน SCG EXPRESS iOS: [https://goo.gl/4CWGmt](https://goo.gl/4CWGmt?fbclid=IwAR0-Tf5vPw_P-gjCxoZbTaDaz61OnGs2d42OhGhqTDE1CvzUBExbit6kvc4) Android: [https://goo.gl/Bjitm6](https://goo.gl/Bjitm6?fbclid=IwAR0RQUvtTte9DgrH6mu54oOxkdjaCjujjB_pw127yUtH_WRBNFRrJ-Lz024) และสามารถดูรายละเอียดเพิ่มเติมได้ที่ https://www.scgexpress.co.th/scgexpressclub หรือสอบถาม Call Center : 02-239-8999